
Oroszlány jövője - turizmus fejlesztési lehetőségek a térségben

Kulcsszavak: Oroszlány; Majk; turizmus; fejlesztés
Magyarország turizmusa Budapest központú, továbbá a nyári hónapokban a Balaton környéke nagyon népszerű, de én Oroszlány és térségének természeti és kulturális értékeire kívánom felhívni a figyelmet. A térség nem kifejezetten turisztikai desztinációnak számít az országban, mégis csodálatos lehetőségeket rejt ez a terület. A majki műemlék különleges Közép - Európai kulturális értéknek tekinthető, melyről nagyon kevesen hallottak. A Vértes-hegység természeti szépsége a mostanság nagyon népszerű ökoturizmus egyik színtere lehetne. Dolgozatomban Oroszlány és környékének idegenforgalmi adottságait tanulmányoztam. Kérdőíves kutatást végeztem jelenlegi és volt lakosok körében. Ennek eredményeként javaslatokat tettem a területnek, mint idegenforgalmi célpont fejlesztésére és köveztetéseket vontam az emberek jövőképéről is.



